tomron87/hebrew-wikipedia-sentences-corpus huggingface dataset:
אולאג'ואן, יליד ניגריה, הפך לשחקן יליד החוץ השני שנבחר בבחירה הראשונה בדראפט, אחרי מייקל תומפסון מאיי בהאמה ב-1978. הפורטלנד טרייל בלייזרס השתמשו בבחירה השנייה ובחרו את סם בואי מאוניברסיטת קנטקי, בחירה שנחשבה לאחת מהטעויות הגדולות בכל הזמנים.
שיקגו בולס השתמשו בבחירה השלישית ובחרו את זוכה פרס ג'ון אר.
וודן ופרס נייסמית' לשחקן השנה במכללות, מייקל ג'ורדן מאוניברסיטת קרוליינה הצפונית.
ג'ורדן המשיך וזכה בפרס רוקי השנה ב-NBA וגם נבחר לחמישיית העונה השנייה ב-NBA בעונת הרוקי שלו.
חברו של ג'ורדן בקרוליינה הצפונית, סם פרקינס, נבחר במקום הרביעי על ידי דאלאס מאבריקס.
צ'ארלס בארקלי, פורוורד ג'וניור מאוניברסיטת אובורן, נבחר במקום החמישי על ידי פילדלפיה 76'.
אולאג'ואן, ג'ורדן ובארקלי, יחד עם הבחירה ה-16 ג'ון סטוקטון (יוטה ג'אז) והבחירה ה-131 אוסקר שמידט (ניו ג'רזי נטס, לא שיחק בליגה), הוכנסו להיכל התהילה של הכדורסל.
ארבעת הראשונים גם נכנסו לרשימת 50 השחקנים הגדולים בתולדות ה-NBA שהוכרזה במלאת 50 שנה לליגה ב-1996.
הישגיו של אולאג'ואן כוללים שתי אליפויות NBA, שני פרסי MVP של סדרת הגמר, MVP של העונה הסדירה, שני פרסי שחקן ההגנה של העונה, 12 בחירות לחמישיית העונה ב-NBA, 12 בחירות למשחק האולסטאר של ה-NBA ותשע בחירות לחמישיית ההגנה של העונה ב-NBA.
אולאג'ואן פרש כמלך החסימות של הליגה בכל הזמנים, עם 3,830 חסימות, ונכון ל-2023 הוא עדיין מדורג במקום הראשון ברשימה.
הבחירה השלישית, ג'ורדן, הצליח אפילו יותר מאולאג'ואן.
הוא זכה בשש אליפויות NBA (מתוך שש הופעות בגמר), שישה פרסי MVP של הגמר, חמישה פרסי MVP של העונה הסדירה, פרס שחקן ההגנה, 11 בחירות לחמישיית העונה, 14 בחירות לאולסטאר, שלושה פרסי ה-MVP של משחק האולסטאר של ה-NBA, ותשע בחירות לחמישיית ההגנה.
ג'ורדן אף נחשב על ידי רבים לשחקן הטוב ביותר בהיסטוריה.
בארקלי וסטוקטון מעולם לא זכו באליפות NBA, אבל שניהם זכו בפרסים ותארים רבים.
בארקלי זכה ב-MVP ב- ונבחר ל-11 חמישיות העונה, אחד עשר משחקי אולסטאר, והיה ה-MVP של משחק האולסטאר ב-.
סטוקטון נבחר ל-11 חמישית העונה, עשרה משחקי אולסטאר וחמש חמישיות הגנה לפני שפרש כמלך האסיסטים והחטיפות והיה MVP-שותף במשחק האולסטאר ב-1993 יחד עם חברו ליוטה ג'אז, קארל מלון.
ג'ורדן, בארקלי וסטוקטון שיחקו מאוחר יותר בנבחרת ארצות הברית שזכתה במדליית זהב באולימפיאדת ברצלונה 1992, שנודעה כ"קבוצת החלומות" (Dream Team).
אלווין רוברטסון, הבחירה השביעית, הוא השחקן הנוסף היחיד מהדראפט הזה שזכה בפרסי NBA שנתיים כשחקן; הוא זכה גם בפרס שחקן ההגנה של העונה וגם בפרס השחקן המשתפר של העונה ב-NBA ב-.
הוא גם נבחר לחמישיית עונה אחת, לארבעה משחקי אולסטאר ולשש חמישיות הגנה ברצף.
הן רוברטסון והן אולאג'ואן הם בין ארבעה שחקנים בלבד בתולדות ה-NBA שאי פעם רשמו קוואדרופל דאבל.
שני שחקנים נוספים מהדראפט הזה, הבחירה התשיעית אוטיס ת'ורפ (קנזס סיטי קינגס) והבחירה ה-11 קווין ויליס (אטלנטה הוקס), נבחרו גם הם למשחק אולסטאר אחד כל אחד.
ויליס אף נבחר לחמישיית עונה אחת.
ריק קרלייל, הבחירה ה-70, הפך למאמן לאחר שסיים את קריירת המשחק שלו וזכה בפרס מאמן השנה ב-NBA ב- כשאימן את דטרויט פיסטונס.
ב- הוא אימן את דאלאס מאבריקס לאליפות NBA.
מחזור הדראפט של 1984 נחשב לאחד הטובים בתולדות ה-NBA, שכן הוא הצמיח חמישה חברי היכל התהילה ושבעה אולסטארים.
עם זאת, הוא גם זכור בשל בחירת הבלייזרס בסם בואי, בחירה שנחשבת לאחת מטעויות הדראפט הגדולות בתולדות ה-NBA.
מאמינים שהבלייזרס בחרו בבואי על פני מייקל ג'ורדן מכיוון שכבר היה להם קלע של אולסטאר בדמות ג'ים פקסון וקלע צעיר, קלייד דרקסלר, אותו בחרו בדראפט 1983. אף על פי שדרקסלר המשיך בקריירה מצליחה, הקריירה של בואי נקטעה בשל פציעות; הוא החמיץ שתיים משלוש העונות האחרונות גם בקריירת המכללות שלו.
למרות קריירה של 10 שנים ב-NBA וממוצעים של 10.9 נקודות ו-7.5 ריבאונדים למשחק, הקריירה של בואי נקטעה על ידי חמישה ניתוחי רגל, שהגבילו אותו ל-139 משחקים בעוד חמש שנים עם הבלייזרס.
אוסקר שמידט הברזילאי נבחר בבחירה ה-131 בסיבוב השישי בדראפט על ידי ניו ג'רזי נטס.
עם זאת, שמידט דחה את ההצעות לשחק ב-NBA ונשאר לשחק באיטליה ואחר כך בברזיל, כדי שיוכל לשחק במדי נבחרתו (שחקני NBA נחשבו למקצוענים על ידי פיב"א, וככאלה לא יכלו להשתתף בטורנירים בין-לאומיים).
הוא שיחק בחמש אולימפיאדות והיה מלך הסלים בשלוש מהן.
הוא סיים את הקריירה שלו עם 49,703 נקודות במועדונים שונים ובנבחרת ברזיל, יותר מלך הסלים של ה-NBA בכל הזמנים, לברון ג'יימס, שקלע 38,390 נקודות בקריירת ה-NBA שלו.
בשנת 2010 הכניסה פיב"א את שמידט להיכל התהילה שלה, והוא הוכנס גם להיכל התהילה של הכדורסל בשנת 2013.
האתלט של אוניברסיטת יוסטון, קרל לואיס, שמעולם לא שיחק כדורסל מכללות, נבחר על ידי שיקגו בולס בבחירה ה-208 בסיבוב העשירי.
לואיס, שנבחר גם בדראפט ה-NFL של אותה שנה על ידי דאלאס קאובויס, נשאר בקריירת האתלטיקה שלו והמשיך לזכות בתשע מדליות זהב אולימפיות ושמונה מדליות זהב באליפות העולם.
דראפט זה היה האחרון ב-NBA בלי שחקנים שלא נבחרו ושיחקו ב-NBA.
החל משנת 1985 ואילך, מספר שחקנים שלא נבחרו בדראפט ייכנסו לליגה, כאשר יותר מהם יגיעו לאחר שהליגה הפחיתה את מספר הסיבובים בדראפט מעשרה לשניים שנהוגים נכון ל-.
+בחירות משניות (סיבוב שלישי ומטה) בדראפט ה-NBA 1984סיבובמספר בחירהשםמדינהמכללה/קבוצהקבוצה בוחרת370ריק קרליילאוניברסיטת וירג'יניהבוסטון סלטיקס6131אוסקר שמידטפלמיירס (ברזיל)ניו ג'רזי נטס7156קן בניסטראוניברסיטת סנט אוגוסטיןניו יורק ניקס10208קרל לואיסאוניברסיטת יוסטוןשיקגו בולס
דראפט ה-NBA 2009 הוא הדראפט שקדם לעונת המשחקים ב-NBA.
טקס הדראפט התקיים במדיסון סקוור גארדן, אולמה של הניו יורק ניקס, ב-25 ביוני 2009. במקום ה-23 בדראפט נבחר עומרי כספי, שהפך בכך לישראלי הראשון שנבחר בסיבוב הראשון בדראפט ומשחק ב-NBA.
דראפט זה נחשב לאחד מהטובים בהיסטוריה עקב ריבוי הכוכבים שנבחרו בדראפט וריבוי השחקנים שלא נבחרו וגויסו לאחר מכן לNBA, רבים טוענים שזה אכן הדראפט הטוב ביותר ויש הטוענים שהדראפט הטוב ביותר הוא של שנת 2003 בו נבחרו שחקנים כמו לברון ג'יימס, דווין וויד וכרמלו אנתוני.
לקראת הדראפט הייתה סקרמנטו קינגס הקבוצה בעלת הסיכויים הגבוהים ביותר לזכות בבחירה הראשונה, אך בהגרלת הלוטרי הקדימו אותה לוס אנג'לס קליפרס, ממפיס גריזליס ואוקלהומה סיטי ת'אנדר שזכו בשלוש הבחירות הראשונות, בהתאמה.
הקליפרס ניצלו את הבחירה הראשונה בדראפט כדי לבחור את הפאוור פורוורד בלייק גריפין מאוניברסיטת אוקלהומה.
עם זאת, הוא החמיץ את כל עונת 2009/2010 עקב פציעה וניתוח בברכו.
האשים ת'אביט מאוניברסיטת קונטיקט נבחר במקום השני בדראפט על ידי ממפיס, ובכך הפך לשחקן הטנזני הראשון שמשחק ב-NBA.
ג'יימס הארדן מאוניברסיטת המדינה של אריזונה נבחר במקום השלישי על ידי הת'אנדר, ובכך הפך לבחירה הראשונה בדראפט של המועדון מאז המעבר מסיאטל לאוקלהומה סיטי.
סקרמנטו, שזכתה בבחירה הרביעית, ניצלה אותה כדי לבחור את טייריק אוונס, שבסיום העונה זכה בתואר רוקי השנה.
בבחירה השביעית בחרה גולדן סטייט ווריורס את סטפן קרי, שבעונות ו- זכה בתואר ה-MVP של העונה הסדירה והוביל את הווריורס לארבע אליפויות NBA בשנים 2015–2022.
בסך הכול שיחקו ב-NBA 50 מתוך 60 הנבחרים, ומלבדם שיחקו בליגה 23 מועמדים שלא נבחרו בדראפט 2009, ביניהם הקלע וסלי מת'יוז והרכז הישראלי גל מקל.
השחקנים שלהלן לא נבחרו בדראפט 2009, אך שיחקו ב-NBA:
דראפט ה-NBA 2006 הוא הדראפט שקדם לעונת המשחקים ב-NBA.
טקס הדראפט התקיים במדיסון סקוור גארדן, אולמה של הניו יורק ניקס, ב-28 ביוני 2006. זהו הדראפט הראשון שבו נאסר על המועמדים בדראפט להגיש את מועמדותם מיד אחרי סיום לימודי התיכון.
לפי חוקי הדראפט החדשים על המועמדים האמריקאים להיות לפחות שנה מגמר לימודי התיכון ובכל מקרה להיות לפחות בני 19 בשנת הדראפט.
בהגרלה (לוטרי) זכו הטורונטו ראפטורס בבחירה הראשונה, שניצלו אותה כדי לבחור את אנדראה ברניאני האיטלקי.
ברניאני הוא השחקן השני שנבחר במקום הראשון בדראפט מבלי ששיחק בארצות הברית (בליגת המכללות), והאירופאי הראשון שנבחר בבחירה זו.
הבחירה השישית בדראפט, ברנדון רוי זכה בסיום העונה בתואר רוקי השנה.
במקומות ה-44 וה-53 בדראפט נבחרו ליאור אליהו ויותם הלפרין, שלבסוף לא שחקו ב-NBA.
בעקבות הוריקן קתרינה שפגע משמעותית באזור ניו אורלינס, הקבוצה ניו אורלינס הורנטס (שבהמשך שינתה את שמה לניו אורלינס פליקנס) בחרה תחת השם ניו אורלינס/אוקלהומה סיטי הורנטס.
שחקנים בולטים אחרים שנבחרו בדראפט 2006 כוללים את למרכוס אולדרידג' (בחירה שנייה), ראז'ון רונדו (21), קייל לאורי (24), פול מילסאפ (47).
בסך הכול שיחקו ב-NBA 52 מתוך 60 הנבחרים, ומלבדם שיחקו בליגה 16 מועמדים שלא נבחרו בדראפט 2006.
השחקנים שלהלן לא נבחרו בדראפט 2006, אך שיחקו ב-NBA:
דראפט ה-NBA 2003 הוא הדראפט שקדם לעונת המשחקים ב-NBA.
טקס הדראפט התקיים במדיסון סקוור גארדן, אולמה של הניו יורק ניקס, ב-26 ביוני 2003. דראפט זה נחשב לאחד משלושת הדראפטים הגדולים בכל הזמנים בשל ריבוי הכוכבים שנבחרו בו.
15 שחקנים שנבחרו בדראפט זכו יחד ב-26 אליפויות הליגה, וארבעה שחקנים היו שלד הנבחרת הלאומית בשנים 2006–2008 שזכתה במדליות זהב באולימפיאדה ובאליפות העולם.
לברון ג'יימס נבחר על ידי קליבלנד קאבלירס בבחירה הראשונה.
ג'יימס הוא השחקן השני בתולדות הליגה, והשלישי בכלל, שנבחר בבחירה הראשונה כתלמיד תיכון, לצד קוואמי בראון (2001) ודווייט הווארד (2004).
בתום העונה זכה ג'יימס בתואר רוקי השנה.
בסך הכול שיחקו ב-NBA 47 מתוך 58 הנבחרים, ומלבדם שיחקו בליגה 11 מועמדים שלא נבחרו בדראפט 2003. נכון לשנת 2023, השחקן היחיד שנותר פעיל מדראפט 2003 הוא לברון ג'יימס.
השחקנים שלהלן לא נבחרו בדראפט 2003, אך שיחקו ב-NBA:
דראפט ה-NBA 2001 הוא הדראפט שקדם לעונת המשחקים בליגת ה-NBA.
טקס הדראפט התקיים במדיסון סקוור גארדן, אולמה של הניו יורק ניקס, ב-27 ביוני 2001.
קוואמי בראון נבחר על ידי וושינגטון ויזארדס בבחירה הראשונה.
ובכך הפך לשחקן הראשון בתולדות הליגה, והשלישי בכלל עם לברון ג'יימס (2003) ודווייט הווארד (2004) שנבחר בבחירה הראשונה כתלמיד תיכון.
בשנת 2006 נאסר על תלמידי תיכון להגיש מועמדות לדראפט.
בראון קלע 6.6 נקודות בממוצע למשחק לאורך הקריירה ונחשב עד היום לאחד השחקנים הגרועים בהיסטוריה שנבחרו במקום הראשון בדראפט.
בתום העונה זכה פאו גאסול שנבחר בבחירה השלישית בתואר רוקי השנה.
דראפט זה היה האחרון בו השתתפו קבוצת ונקובר גריזליס, שכמה שבועות לאחריו העתיקה את מקום מושבה לממפיס ושינתה את שמה לממפיס גריזליס, וקבוצת שארלוט הורנטס שמיד לאחריו עברה לניו אורלינס ובהמשך שינתה את שמה לניו אורלינס פליקנס.
בשנת 2014 קמה מחדש קבוצה בעיר שארלוט בשם שארלוט בובקאטס, שכיום קראת שארלוט הורנטס על שם קבוצת העבר.
מינסוטה טימברוולבס איבדה את בחירתה בסיבוב הראשון של הדראפט בעקבות חריגה מתקרת השכר המותרת בליגה בעונת 2000/01. הטימברוולבס היו עתידים לבחור בבחירה ה-29 והאחרונה בסיבוב האחרון, וביטול הבחירה שלהם צמצם את מספר הנבחרים בדראפט ל-57 בלבד.
בסך הכל נבחרו בדראפט 2001 שמונה שחקני אולסטאר: טייסון צ'נדלר (בחירה שנייה), פאו גאסול שזכה בתואר רוקי השנה (3), ג'ו ג'ונסון (10), זאק רנדולף (19), ג'רלד וולאס (25), טוני פארקר (28), גילברט ארינאס (31) ומהמט אוקור (38).
שחקנים בולטים אחרים שנבחרו בדראפט זה כוללים את ג'ייסון ריצ'רדסון (5), שיין באטייה (6), ריצ'רד ג'פרסון (13), טרוי מרפי (14), סמואל דלמברט (26), ג'מאל טינסלי (27), בובי סימונס (42) ואנטוניס פוטסיס (48).
בסך הכול שיחקו ב-NBA 49 מתוך 57 הנבחרים, ומלבדם שיחקו בליגה 16 מועמדים שלא נבחרו בדראפט 2001.
השחקנים שלהלן לא נבחרו בדראפט 2001, אך שיחקו ב-NBA:
דראפט ה-NBA 1996 הוא הדראפט שקדם לעונת המשחקים ב-NBA.
טקס הדראפט התקיים בקונטיננטל איירליינס ארנה, אולמה של הניו ג'רזי נטס, ב-26 ביוני 1996. דראפט זה נחשב לאחד משלושת הדראפטים הגדולים בכל הזמנים בשל ריבוי הכוכבים שנבחרו בו.
שליש מהשחקנים שנבחרו בסיבוב הראשון נבחרו למשחק האולסטאר במהלך הקריירה, ו-3 שחקנים זכו יחד ב-4 תוארי MVP של העונה הסדירה.
דורון שפר ששיחק קודם בליגת המכללות, נבחר בבחירה ה-36 על ידי לוס אנג'לס קליפרס, ובכך הפך לישראלי הראשון אי פעם שנבחר בדראפט ה-NBA.
עם זאת, שפר לא חתם על חוזה בקבוצה ומעולם לא שיחק בליגת ה-NBA.
במהלך הסיבוב השני, בחרה פילדלפיה 76' שני שחקנים שבהמשך הפכו לשחקני בייסבול בליגת ה-MLB (מארק הנדריקסון וראיין מיינור).
אלן אייברסון נבחר על ידי פילדלפיה 76' בבחירה הראשונה, ובתום העונה זכה בתואר רוקי השנה.
בסך הכול שיחקו ב-NBA 47 מתוך 58 הנבחרים, ומלבדם שיחקו בליגה 7 מועמדים שלא נבחרו בדראפט 1996.
השחקנים שלהלן לא נבחרו בדראפט 1996, אך שיחקו ב-NBA:
דראפט ההרחבה של שנת 1995 בליגת ה-NBA התקיים ב-24 ביוני 1995 בשל הצטרפותן הצפויה של 2 קבוצות לליגה: טורונטו ראפטורס ווונקובר גריזליס.
טורונטו וונקובר היו 2 הקבוצות הראשונות בליגה המגיעות מקנדה, מאז טורונטו האסקיז, ששיחקה בליגה בעונת 1946/47.
בדראפט הרחבה הקבוצות שמצטרפות לליגה יכולות לבחור שחקנים מתוך סגל הקבוצות הקיימות, למעט שחקנים "מוגנים".
בדראפט ב-1995 כל אחת מקבוצות הליגה יכולה הייתה להגן על 9 שחקנים מתוך שחקני הסגל שלה.
לפני קיום הדראפט נערכה הטלת מטבע על מנת לקבוע את סדר הבחירה של הקבוצות בדראפט ההרחבה ובדראפט הרגיל.
הגריזליס זכו בהטלת המטבע, דבר שנתן לקבוצה את הזכות לבחירה הגבוהה יותר בדראפט הרגיל.
בתמורה זכתה טורונטו בבחירה הראשונה בדראפט ההרחבה ובאפשרות לבחור בו 14 שחקנים לעומת 13 בחירות שניתנו לגריזליס.
הראפטורס ניצלו את הבחירה הראשונה ובחרו בבי.
ארמסטרונג, שזכה ב-3 אליפויות עם שיקגו בולס, אך השחקן סירב להצטרף לקבוצה ולבסוף הועבר לגולדן סטייט ווריירס תמורת 5 שחקנים.
מתוך 14 השחקנים שבחרה הקבוצה בדראפט, 7 שחקנים הצטרפו לקבוצה ושיחקו בשורותיה בעונה הראשונה.
רק 3 שחקנים שיחקו בעונה יותר מעונה אחת (ז'אן טבק, אייסי ארל ואוליבר מילר).
הגריזליס בחרו בבחירה הראשונה שלהם את גרג אנתוני מניו יורק ניקס.
מתוך 13 השחקנים שבחרה הקבוצה בדראפט, 8 שחקנים הצטרפו לקבוצה ושיחקו בשורותיה בעונה הראשונה.
רק 2 שחקנים שיחקו יותר מעונה אחת (גרג אנתוני ובלו אדוארדס).
לפני ביצוע הדראפט ביצעה הקבוצה עסקה עם קבוצת אורלנדו מג'יק, במסגרתו התחייבה הקבוצה לבחור ברודני דנט, תמורת בחירת סיבוב שני עתידית בדראפט.
בחירה שחקן עמדה קבוצה בוחרת קבוצה קודמת שנים בליגה עונות במועדון 1 בי.
דראפט ההרחבה של שנת 1989 בליגת ה-NBA היה דראפט ההרחבה התשיעי בתולדות הליגה.
הדראפט התקיים ב-15 ביוני 1989 בעקבות הצטרפותן הצפויה של 2 קבוצות חדשות לליגה בעונת 1989/90: מינסוטה טימברוולבס ואורלנדו מג'יק.
דראפט הרחבה הוא הליך המאפשר לקבוצות חדשות לבחור שחקנים מתוך הסגל של קבוצות קיימות, למעט שחקנים שהקבוצה בוחרת "להגן" עליהם.
בדראפט הנוכחי כל קבוצה יכלה להגן על שמונה שחקנים מתוך סגל הקבוצה.
מינסוטה ואורלנדו ניתנה זכות לבחור שחקן אחד מכל אחת מקבוצות הליגה, למעט שארלוט הורנטס ומיאמי היט שהצטרפו לליגה רק בעונה האחרונה.
לפני ביצוע הדראפט נערכה הטלת מטבע על מנת לקבוע את סדר הבחירה של הקבוצות בדראפט ההרחבה ובדראפט הרגיל.
אורלנדו זכתה בהטלת המטבע וקיבלה את זכות הבחירה הראשונה בדראפט ההרחבה ואת הזכות לבחור 12 שחקנים.
מינסוטה קיבלה את הזכות לבחור 11 שחקנים בדראפט ההרחבה וקיבלה אפשרות בחירה גבוהה יותר בדראפט 1989.
המג'יק השתמשו בזכות הבחירה הראשונה בשביל לבחור את סידני גרין מניו יורק ניקס.
9 מתוך 12 השחקנים שבחרה הקבוצה בדראפט שיחקו בקבוצה בעונתה הראשונה, ורק שני שחקנים שיחקו בקבוצה יותר מ-3 עונות.
מינסוטה בחרה בבחירה הראשונה שלה את ריק מהורן, הפאוור פורוורד של דטרויט פיסטונס, אך הוא סירב להצטרף לקבוצה ונשלח בטרייד לפילדלפיה 76' לפני תחילת העונה.
רק 4 שחקנים מתוך ה-11 שבחרה הקבוצה שיחקו בה לבסוף, ורק שחקן אחד (טיירון קורבין) שיחק בה יותר מעונה אחת.
דראפט ההרחבה של שנת 1988 בליגת ה-NBA היה דראפט ההרחבה השמיני בתולדות הליגה.
הדראפט התקיים ב-23 ביוני 1988 בעקבות הצטרפותן הצפויה של 2 קבוצות חדשות לליגה בעונת 1988/89: מיאמי היט ושרלוט הורנטס.
מיאמי קיבלה את זכות הבחירה הראשונה בדראפט ההרחבה ואת הזכות לבחור 12 שחקנים.
שרלוט קיבלה את הזכות לבחור 11 שחקנים בדראפט ההרחבה וקיבלה אפשרות בחירה גבוהה יותר בדראפט 1988.
בבחירה הראשונה שלה לקחה מיאמי את ארביד קרמר, שהשתייך לדאלאס מאבריקס מאז דראפט ההרחבה של שנת 1980 ב-NBA, אך מעולם לא שיחק בשורותיה.
הבחירה באה בעקבות עסקה בין הקבוצות במסגרתה התחייבה מיאמי לבחור בשחקן בתמורה לבחירת סיבוב ראשון בדראפט.
מתוך 12 השחקנים שבחרה הקבוצה רק 4 שיחקו בשורותיה במהלך עונת הבכורה.
רק שחקן אחד שיחק בקבוצה למעלה מ-3 עונות (ג'ון סנדוולד).
בבחירה הראשונה שלה לקחה שרלוט את דל קרי מקליבלנד קאבלירס, בנוסף אליו בחרה הקבוצה בשלושה שחקנים שנבחרו בסיבוב הראשון בדראפט: מגסי בוגס, מייקל ברוקס וברנרד תומפסון.
מתוך 11 השחקנים שבחרה הקבוצה בדראפט ההרחבה 6 שחקנים שיחקו בעונת הבכורה של הקבוצה בליגה.
רק 2 שחקנים שיחקו בקבוצה למעלה מ-3 עונות: קרי ובוגס.
קרי שיחק בקבוצה במשך 10 עונות והוא מלך הסלים של המועדון והשחקן עם מספר המשחקים הגבוה ביותר בתולדות המועדון.
בוגס, השחקן הנמוך בתולדות הליגה, שיחק בקבוצה במשך 9 עונות ומוביל את המועדון באסיסטים.
מיאמי היט ביצעה עסקאות לפני קיום דראפט ההרחבה עם מספר קבוצות:
הקבוצה הסכימה שלא לבחור בביל ונינגטון, ווי בלאב וסטיב אלפורד מדאלאס מאבריקס בתמורה לבחירת סיבוב ראשון בדראפט.
מכיוון שהקבוצה הגנה על 8 שחקני סגל, הדבר השאיר למיאמי רק את ארביד קרמר כאפשרות לבחירה.
הקבוצה הסכימה שלא לבחור את כרים עבדול-ג'באר מהלוס אנג'לס לייקרס בתמורה לבחירת סיבוב שני בדראפט של 1992.
הקבוצה הסכימה שלא לבחור את דניס ג'ונסון מהבוסטון סלטיקס בתמורה לבחירת סיבוב שני בדראפט של 1988.
הקבוצה הסכימה שלא לבחור את דני יאנג מהסיאטל סופרסוניקס בתמורה לבחירת סיבוב שני בדראפט של 1988.
לאחר ביצוע הדראפט ביצעו הקבוצות את העסקאות הבאות:
מיאמי היט העבירה את פרד רוברטס למילווקי באקס תמורת בחירת סיבוב שני בדראפט של 1989.
מיאמי היט העבירה את דרנל ולנטיין לקליבלנד קאבלירס תמורת בחירת סיבוב שני בדראפט 1990.
שרלוט הורנטס העבירה את מייק בראון ליוטה ג'אז תמורת קלי טריפוקה.
דראפט ההרחבה של שנת 1980 בליגת ה-NBA היה דראפט ההרחבה שביעי בתולדות הליגה.
הדראפט התקיים ב-28 במאי 1980 בעקבות הצטרפותה של קבוצת דאלאס מאבריקס כקבוצה ה-23 בליגת ה-NBA.
בדראפט הרחבה לכל קבוצה יש אפשרות "להגן" על חלק משחקני הסגל שלה, בחירת השחקנים מתבצעת מתוך רשימת השחקנים הלא-מוגנים.
בדראפט הנוכחי יכלה כל קבוצה להגן על 8 שחקנים, מתוך השחקנים הנותרים בחרה דאלאס 22 שחקנים, אחד מכל קבוצה.
המאבריקס בחרו להתמקד בבחירה של שחקנים צעירים - 18 מתוך 22 השחקנים שנבחרו היו בעלי ותק של 3 שנים או פחות בליגה.
11 מהשחקנים שנבחרו היו בחירות סיבוב ראשון בדראפט.
רק מחצית מתוך 22 השחקנים שנבחרו שיחקו לבסוף בעונת הבכורה של הקבוצה בליגה, רק 2 שחקנים שיחקו יותר מעונה אחת בקבוצה.
דראפט ההרחבה של שנת 1974 בליגת ה-NBA היה דראפט ההרחבה השישי בתולדות הליגה.
הדראפט התקיים ב-20 במאי 1974 בעקבות הצטרפותה של קבוצת ניו אורלינס ג'אז כקבוצה ה-22 בליגת ה-NBA.
בדראפט הנוכחי יכלה כל קבוצה להגן על 7 שחקנים, מתוך השחקנים הנותרים בחרה דאלאס 17 שחקנים, אחד מכל קבוצה.
הבחירות של הג'אז כללו את הסנטר וולט בלאמי, שרשם לזכותו 4 הופעות במשחק האולסטאר, בוב קאופמן שהופיע 3 פעמים באולסטאר וג'ון בלוק שרשם הופעה אחת.
אך הקריירה של שחקני האולסטאר בקבוצה לא האריכה ימים-קאופמן הועבר בטרייד לאטלנטה הוקס, בלאמי בן ה-35 שיחק רק משחק אחד במדי הקבוצה ואחריו פרש ובלוק שיחק 4 משחקים, בטרם הועבר בטרייד לשיקגו.
בטרם ביצוע הדראפט ביצעו הג'אז עסקה עם אטלנטה הוקס במסגרתו הועבר פיט מרוויץ' לקבוצה בתמורה לרכז ולפורוורד הראשון שיבחרו בדראפט (בוב קאופמן ודין ממינגר).
10 שחקנים מתוך 17 השחקנים שבחרה הקבוצה שיחקו במדיה במהלך העונה הראשונה בליגה, אך רק 3 מהם שיחקו יותר מעונה אחת.
דראפט ההרחבה של שנת 1970 בליגת ה-NBA היה דראפט ההרחבה החמישי בתולדות הליגה.
הדראפט התקיים ב-11 במאי 1970 בעקבות הצטרפותן הצפויה של 3 קבוצות לליגה: קליבלנד קאבלירס, פורטלנד טרייל בלייזרס ובאפלו ברייבס.
לפני תחילת הדראפט יכלה כל קבוצה להגן על 7 שחקנים.
במהלך הדראפט נערכו 3 סבבים של בחירה, כאשר בכל סבב בחרה כל קבוצה שחקן אחד.
לאחר סיום כל סבב יכלה כל אחת מהקבוצות הוותיקות להוסיף שחקן נוסף לרשימת השחקנים המוגנים שלה.
בסיבוב הראשון באפלו קיבלה את זכות הבחירה הראשונה, הפורטלנד את הבחירה השנייה וקליבלנד את השלישית.
בסבבים הבאים באפלו וקליבלנד החליפו ביניהם מקומות ופורטלנד שמרה על זכות הבחירה השנייה.
הדראפט נמשך עד שכל קבוצה בחרה 11 שחקנים, כך שכל אחת מהקבוצות הוותיקות איבדו במהלכו 2 או 3 שחקנים.
באפלו בחרה בדראפט את ביילי האוול, שברזומה שלו נרשמו 6 הופעות במשחק האולסטאר, אך הוא הועבר מיידית בטרייד לפילדלפיה 76' בתמורה לבוב קאופמן ובחירת סיבוב שני עתידית בדראפט.
9 שחקנים מתוך ה-11 שנבחרו בדראפט הצטרפו לקבוצה בעונת הבכורה שלה, אך רק 3 שיחקו בה יותר מעונה אחת.
קליבלנד בחרה בדראפט את דון אול, שהופיע 5 פעמים באולסטאר ואת לן צ'אפל, שהופיע באולסטאר פעם אחת.
אול, הודיע על פרישה ממשחק לפני פתיחת העונה וצ'אפל שיחק מספר משחקים בלבד, בטרם נופה מסגל הקבוצה.
8 שחקנים שנבחרו בדראפט שיחקו בעונת הבחורה של הקבוצה, רק מחציתם שיחקו בקבוצה יותר מעונה אחת.
בוץ' בירד, שנבחר בדראפט, הצטרף לקבוצה רק בעונת 1971/72 לאחר שהשלים שירות צבאי של שנה.
פורטלנד בחרה בדראפט את פרד הטזל, לשעבר בחירה ראשונה בדראפט ואת לארי זיגפריד, לשעבר בחירה שלישית.
זיגפריד נשלח מיידית בטרייד לסן דייגו רוקטס תמורת ג'ים בארנט, ונופה מסגל הקבוצה בלא ששיחק אפילו משחק אחד.
6 שחקנים שנבחרו בדראפט שיחקו בעונת הבחורה של הקבוצה, רק מחציתם שיחקו בקבוצה יותר מעונה אחת.
דראפט ההרחבה של שנת 1968 בליגת ה-NBA היה דראפט ההרחבה הרביעי בתולדות הליגה.
הדראפט התקיים ב-6 במאי 1968 בעקבות הצטרפתן הצפויה ליגה של מילווקי באקס ופיניקס סאנס בעונת .
לאחר סיום כל סבב יכלה כל אחת מ-12 הקבוצות הוותיקות להוסיף שחקן נוסף לרשימת השחקנים המוגנים שלה.
הדראפט נמשך עד שכל קבוצה בחרה 18 שחקנים, 3 שחקנים מכל קבוצה קיימת.
מילווקי באקס היא קבוצת ה-NBA השנייה שהוקמה בעיר מילווקי - מילווקי הוקס הוקמה בשנת 1954, שנה מאוחר יותר עברה הקבוצה לסנט לואיס ובשנת 1968 עברה לאטלנטה, שם היא משחקת כיום.
הבחירות של הבאקס כללו את פרד הטזל, לשעבר בחירת סיבוב ראשון בדראפט, לארי קוסטלו, שרשם 6 הופעות במשחקי האולסטאר, ויין אמברי, שרשם 5 הופעות במשחקי האולסטאר, גאי רוג'רס, שרשם 4 הופעות ולן צ'אפל שרשם הופעה אחת.
לארי קוסטלו נאלץ לפרוש ממשחק פעיל ומונה כמאמן הראשון של הבאקס.
10 שחקנים מתוך ה-18 שנבחרו בדראפט הצטרפו לקבוצה בעונת הבכורה שלהם, אך רק 3 שיחקו בקבוצה יותר מעונה אחת.
ג'ון מק'גלוקלין, ששיחק בקבוצה 8 עונות, נבחר למשחק האולסטאר ב- והפך לשחקן הראשון במועדון שמשתתף במשחק.
מק'גלוקלין הוא השחקן היחיד מבין שחקני הדראפט שזכה עם הקבוצה באליפות בעונת .
8 שחקנים מתוך הבחירות של פיניקס סאנס שיחקו בקבוצה בעונתה הראשונה, רק 5 מהם שיחקו יותר מעונה אחת.
ג'ון וטזל היה השחקן התשיעי מהדראפט ששיחק במועדון, הוא הצטרף בעונת , לאחר שהשלים שירות צבאי של שנתיים.
גייל גודריץ' ודיק ואן ארסדייל נבחרו לנבחרת האולסטאר בעונת הבכורה של המועדון והפכו לשחקנים הראשונים בתולדות המועדון שמשתתפים במשחק.
דראפט ההרחבה של שנת 1967 בליגת ה-NBA היה דראפט ההרחבה השלישי בתולדות הליגה.
הדראפט התקיים ב-1 במאי 1967 בעקבות הצטרפתן הצפויה ליגה של סן דייגו רוקטס וסיאטל סופרסוניקס בעונת .
הדראפט נמשך עד שכל קבוצה בחרה 15 שחקנים, 3 שחקנים מכל קבוצה קיימת.
מבין 15 השחקנים שנבחרו על ידי סן דייגו רוקטס 10 שיחקו במדי הקבוצה במהלך עונת הבכורה שלה בליגה, אך רק מחצית מהם שיחקו יותר מעונה אחת.
דון קוג'יס, ששיחק 3 עונות בקבוצה, נבחר למשחק האולסטאר בעונת הבכורה של הקבוצה והפך לשחקן הראשון בתולדות המועדון שמשתתף במשחק.
סיאטל בחרה בדראפט את ריצ'י גארין, שרשם 6 הופעות במשחקי אולסטאר ושימש כשחקן ומאמן בסנט לואיס הוקס.
גארין הודיע על פרישה ממשחק והפך להיות מאמן ההוקס במשרה מלאה.
הוא לא שיחק עבור הסופרסוניקס למרות ששב לשחק בקבוצה עונה לאחר מכן.
מבין 15 השחקנים שבחרה הקבוצה בדראפט, 9 שיחקו במדי הקבוצה בעונת הבכורה שלה, אך רק ארבעה שחקנים שיחקו בה יותר מעונה אחת.
וולט האזרד נבחר למשחק האולסטאר בעונת הבכורה של הקבוצה והפך לשחקן הראשון בתולדות המועדון שמשתתף במשחק.
דראפט ההרחבה של שנת 1966 בליגת ה-NBA היה דראפט ההרחבה השני בתולדות הליגה.
הדראפט התקיים בין 30 באפריל ו-1 במאי 1966 בעקבות הצטרפותה הצפויה של שיקגו בולס לליגה בעונת .
לפני תחילת הדראפט, דיק קליין, הג'נרל מנג'ר של הבולס הצליח לשכנע את הקבוצות לצמצם את מספר השחקנים המוגנים משמונה לשבעה בכל קבוצה.
בתמורה, התחייב קליין כי בכל סיבוב הקבוצה תבחר שחקן שנבחר בדראפט האחרון, כבחירה האחרונה (במקום כבחירה הראשונה כפי שתוכנן מראש).
בנוסף, הבטיח קליין לרד אאורבך, נשיא ומאמן הבוסטון סלטיקס כי לא יבחר בקיי סי ג'ונס, בתנאי שאורבך ייפגש עמו ויסייע לו בגיבוש דעה לגבי שחקנים שונים בליגה.
ביום הראשון של הדראפט בחרה הקבוצה שחקנים מהאזור המזרחי וביום השני בחרה בשחקנים מהאזור המערבי.
סך הכול בחרה הקבוצה 18 שחקנים, שני שחקנים מכל אחת הקבוצות הקיימות.
הבחירות של הקבוצה בדראפט כללו את הבחירה הראשונה בדראפט, לשעבר, בוב בוזר, ג'וני קר, שרשם לזכותו שלוש הופעות במשחקי האולסטאר ולן צ'אפל שהשתתף באולסטאר פעם אחת.
קר הודיע על פרישה ממשחק פעיל לפני תחילת העונה ומונה למאמן הקבוצה הראשון.
אל ביאנצ'י, בחירה נוספת בדראפט, הודיע על פרישה ממשחק ומונה להיות עוזר המאמן.
קליין תכנן למנות את קר וביאנצ'י למאמנים עוד בטרם הדראפט, אך כיוון שכשחקנים היו עדיין תחת חוזה נאלץ לבחור אותם בדראפט ואז למנותם לתפקיד.
מתוך 18 השחקנים שנבחרו בדראפט 10 שחקנים שיחקו בקבוצה בעונת הבכורה שלה, אך רק שישה שחקנים שיחקנו יותר מעונה אחת במדי הקבוצה.
ג'רי סלואן, שנבחר הדראפט, נבחר להשתתף במשחק האולסטאר של שנת 1967 והפך להיות השחקן הראשון בתולדות המועדון ששיחק באולסטאר.
דראפט ההרחבה של שנת 1961 בליגת ה-NBA היה דראפט ההרחבה הראשון שנערך בתולדות הליגה.
הדראפט התקיים ב-26 באפריל 1961 בעקבות הצטרפתה הצפויה של שיקגו פקרס לליגה בעונת .
עם השנים עברה הקבוצה מספר גלגולים וכיום היא נקראת וושינגטון ויזארדס.
בדראפט הנוכחי כל קבוצה יכלה להגן על שמונה משחקני הסגל שלה.
בדראפט התקיים סיבוב בחירה אחד בו בחרה הקבוצה שחקן אחד מכל אחת מהקבוצות בליגה.
שישה שחקנים מתוך השמונה שנבחרו בדראפט שיחקו בקבוצה בעונת הבכורה שלה, אך רק שני שחקנים שיחקו בקבוצה יותר מעונה אחת.
דראפט ה-NFL הוא דראפט שנתי של ליגת ה-NFL.
בתהליך זה קבוצות הליגה בוחרות שחקני מכללות הרשאים לשחק בליגה.
שחקנים אלה מהווים את המאגר הזמין והעיקרי של שחקנים חדשים בליגה.
דראפט ה-NFL החל ב-1936 ומתכונתו השתנתה מספר פעמים במשך השנים, אבל העקרונות הבסיסיים נותרו.
נכון ל-2022 הדראפט כולל שבעה סיבובי בחירה ומטרתו העיקרית היא ליצור איזון בין קבוצות הליגה השונות.
לכל קבוצה ניתן מיקום בחירה העומד ביחס הפוך להישגיה בעונה שחלפה.
כך שהקבוצה הגרועה ביותר מקבלת את זכות הבחירה הראשונה וכך בסדר יורד עד לקבוצה שזכתה בסופרבול שמקבלת את זכות הבחירה האחרונה.
קבוצה יכולה בתורה לבחור כל שחקן שעדיין פנוי או לסחור במיקום עם קבוצה אחרת תמורת שחקן או שחקנים או מיקום אחר בדירוג או כל שילוב ביניהם.
מעבר לבחירות הרגילות שנקבעות על פי מיקום הקבוצה, מחלקת הליגה מסוף הסיבוב השלישי ואילך, 32 בחירות מיוחדות, אותן מעניקה כפיצוי לקבוצות השונות בהתאם לאובדן שחקנים חופשים בשנה החולפת.
כאשר כל הקבוצות ניצלו את זכותן, הסתיים סיבוב בחירה ומתחיל סיבוב בחירה נוסף עד השלמת כל סיבובי הבחירה.
כדי למצות את היכולות לבחור את השחקנים הטובים ביותר כל הקבוצות מחזיקות סקאוטים שעוקבים אחרי רוב שחקני המכללות ומנקדים את יכולותיהם בשלל פרמטרים.
במשך השנים הפופולריות של הדראפט גדלה מאוד וכיום זה אחד מאירועי העל של ה-NFL ומשודר בפריים טיים ברשת ארצית כאשר מיקום הדראפט עצמו משתנה מעיר לעיר כל שנה.
בשנים האחרונות הדראפט מתקיים בסוף אפריל או תחילת מאי.
שנהקבוצהבוחרת ראשונהבחירה ראשונה1961באפלו בילסקן רייס1962אוקלנד ריידרסרומן גבריאל1963קנזס סיטי צ'יפסבאק ביוקנן1964בוסטון פטריוטסג'ק קונקאנון1965ניו יורק ג'טסג'ו ניימת'1966מיאמי דולפינסג'ים גרבובסקי
דראפט ה-WWE הוא תהליך שמשמש את ארגון ההיאבקות האמריקאי, ה-WWE, כדי לרענן את סגל המתאבקים בין המותגים Raw ו-סמאקדאון.
הדראפט שומש לראשונה בשנת 2002 כחלק מהרחבת המותגים.
בשנת 2003 לא נערך דראפט, אבל בין השנים 2004 ל-2011 נערך דראפט בתדירות שנתית קבועה.
בין השנים 2011 ל-2016 הדראפט בוטל, עקב ביטול פיצול המותגים, כלומר, המתאבקים לא היו שייכים למותג ספציפי, אלא הופיעו באיזה מותג שרצו.
ב-25 במאי 2016, עקב העברתה של התוכנית סמאקדאון לימי שלישי והפיכת התוכנית להיות משודרת בשידור ישיר ולא בהקלטה (החל מ-19 ביולי), נוצר צורך בפיצול חדש של המותגים.
משום כך, ה-WWE הודיעו שהדראפט חוזר.
לאחר מכן נודע שהדראפט של אותה שנה ייערך בתוכנית סמאקדאון, מה שסימן את הפעם הראשונה שהדראפט כולו נערך דווקא בסמאקדאון ולא ב-Raw.
משנת 2017 הדראפט הוכר בשם סופרסטאר שייק-אפ.
בניגוד לדראפט המסורתי, מנהלי התוכניות מנהלים משא ומתן ביניהם לגבי העברה של מתאבק כזה או אחר ממותג אחד לשני.
במהלך הדראפט של שנת 2002, אלוף ה-WWE הבלתי מעורער, טריפל H ואלופת הנשים, ג'אז, אינם יכלו להיות כלולים בדראפט, בניגוד לכל שאר האלופים.
החלק הראשון של הדראפט שודר בתוכנית Raw בשידור ישיר במשך שעתיים בערוץ TNN, כשהחלק האחר שודר באתר האינטרנט הרשמי של ה-WWE (נקרא ה-WWF באותה התקופה).
בסך הכל היו שלושים בחירות לכל מותג, כשהכמות של שישים מתאבקים התחלקה באופן שווה בין המותגים.
בשנת 2003 הדראפט לא התקיים, אך שנה לאחר מכן התקיים במשך שעתיים בתוכנית Raw והיה משודר בערוץ הטלוויזיה Spike TV.
בסך הכל היו עשרים בחירות.
בנוסף התקיימה הגרלת הדראפט בין מנהל התוכנית של Raw, אריק בישוף, לבין מנהל התוכנית של סמאקדאון, פול היימן, ובהגרלה זו יכלו מנהלי התוכניות להעביר אליהם כל עובד פעיל של אותו המותג, כולל שדרנים, אלופים ומתאבקים פצועים.
בדראפט של שנת 2005, אלוף ה-WWE, ג'ון סינה, הועבר לתוכנית Raw ביחד עם התואר.
הג'נרל מנג'ר של סמאקדאון, תיאודור לונג, רצה ליצור אליפות מרכזית חדשה לתוכנית, אך הרעיון בוטל עקב ההעברה של בטיסטה לסמאקדאון ביחד עם אליפות העולם במשקל כבד.
הדראפט כלל עשר בחירות (חמש לכל מותג), כשבסך הכל הועברו 22 מתאבקים בין המותגים.
הדראפט נערך בתוכנית Raw בשידור ישיר במשך שעתיים בערוץ Spike TV ובתוכנית סמאקדאון בערוץ UPN.
כמו כן, היו העברות לאחר הדראפט עצמו שהתפרסמו באתר האינטרנט הרשמי של ה-WWE, בכל שני וחמישי בין התאריכים 6 ביוני ל-30 ביוני.
הדראפט של שנת 2006 כלל רק את המותג ECW, שהצטרף באותה שנה כמותג השלישי שיטול חלק בדראפט.
הדראפט התנהל על ידי פול היימן, שהייתה לו אפשרות להוסיף לתוכנית שני מתאבקים בלבד (מ-Raw ו/או מסמאקדאון).
במהלך דראפט 2007, אלוף ה-ECW, בובי לאשלי, הוכרח לוותר על תואר האליפות אחרי שהועבר לתוכנית Raw.
החלק הראשון של הדראפט הועבר בשידור ישיר בתוכנית הדגל Raw בערוץ USA.
החלק השני (שנקרא גם בשם "הדראפט המשלים") נערך באתר האינטרנט הרשמי של ה-WWE, במשך ארבע שעות כשכל בחירה בדראפט הייתה במרוויח של כעשרים דקות אחת מהשנייה.
בדראפט זה היו 23 בחירות, בעוד ש-27 מתאבקים עברו בסך הכל בין שלושת המותגים.
בחלק הראשון של הדראפט ששודר בתוכנית Raw, כל בחירה בדראפט נקבעה על פי תשעה קרבות, כשהמנצח בקרב מאותו מותג זיכה את התוכנית שלו בבחירה אחת בדראפט, כשקרב הבאטל רויאל זיכה את המותג המנצח בשתי בחירות דראפט (בקרב זה לכל מותג היו חמישה נציגים).
במהלך הדראפט של שנת 2008, מאט הארדי הועבר ל-ECW ביחד עם אליפות ארצות הברית, טריפל H הועבר לסמאקדאון ביחד עם אליפות ה-WWE וקיין העובר ל-Raw ביחד עם אליפות ECW.
הדראפט נערך כשלוש שעות במסגרת התוכנית Raw.
בדומה לדראפט בשנה הקודמת, מתאבק של מותג מסוים שניצח בקרב, זיכה את המותג שלו בבחירה אחת.
כמו כן, נערך דראפט משלים.
במהלך הדראפט של 2009, אלופי הזוגות המאוחדים של ה-WWE, הקולונס (קרליטו ופרימו), אלופת הדיוות, מאריס, אלוף ארצות הברית, MVP ואלוף ה-WWE, טריפל H הועברו ל-Raw, בניגוד לאלופת הנשים, מלינה והאלוף הבין יבשתי, ריי מיסטריו, שהועברו לסמאקדאון.
הדראפט התחלק כמו בשנים הקודמות כשהיום הראשון היה משודר בשידור ישיר של שלוש שעות בתוכנית Raw והחלק השני היה הדראפט המשלים, שהתקיים באתר האינטרנט הרשמי של ה-WWE.
בנוסף לכך, המנצחים בקרבות זיכו את המותג שלהם בבחירת דראפט.
בסך הכל, 36 בחירות דראפט בוצעו, 12 בשידור הטלוויזיוני כשהחלוקה הייתה שש בחירות ל-Raw, חמש לסמאקדאון ואחת בלבד ל-ECW.
לפני הדראפט של שנת 2010, התוכנית ECW בוטלה, ולכן הדראפט שב להיות רק בין Raw וסמאקדאון.
במהלך הדראפט, אלופי הזוגות המאוחדים של ה-WWE מההארט דיינסטי (טייסון קיד ודייוויד הארט סמית') הועברו ל-Raw.
האירוע נפרס על פני יומיים: ביום הראשון היה משודר בשידור של שלוש שעות בתוכנית Raw וביום השני נערך דראפט משלים, שנערך באתר האינטרנט של ה-WWE.
במהלך הדראפט של שנת 2011, אלוף ארצות הברית, שיימוס הועבר לסמאקדאון.
גם בשנה זו נערך דראפט משני ששודר באתר האינטרנט של הארגון.
סמאקדאון קיבלה 16 חברים חדשים, בעוד ש-Raw קיבלה רק 13. בפעם הראשונה בהיסטוריה של הדראפט היו שתי בחירות של אותו מתאבק (ג'ון סינה) שעבר בתחילת התוכנית מ-Raw לסמאקדאון, ובסוף התוכנית עבר בחזרה מסמאקדאון ל-Raw.
באוגוסט 2011 בוטל פיצול המותגים, ושום דראפט לא נערך עד לשנת 2016.
במהלך הדראפט של שנת 2016, סמאקדאון העבירה את אלוף ה-WWE, דין אמברוז והאלוף הבין יבשתי, המיז (ביחד עם אשתו, מאריס) ל-Raw, בזמן שאת הדרך ההפוכה עשו אלופת הנשים, שארלוט, אלוף ארצות הברית, רוסב (ביחד עם אשתו לאנה) ואלופי ה-WWE, הניו דיי.
במהלך הסופרסטאר שייק-אפ של שנת 2017, האלוף הבין יבשתי, דין אמברוז, עבר ביחד עם האליפות ל-Raw, בעוד שאלוף ארצות הברית, קווין אואנס, עבר ביחד עם האליפות לסמאקדאון.
הסופרסטאר שייק-אפ של שנת 2018 נערך בתאריכים 16 באפריל וב-17 באפריל, בתוכניות Raw וסמאקדאון, בהתאמה.
הסופרסטאר שייק-אפ של שנת 2019 ייערך בתאריכים 15 באפריל וב-16 באפריל, בתוכניות Raw וסמאקדאון, בהתאמה.
דראפט ה-WNBA הוא אירוע דראפט שנתי הנערך על ידי ליגת ה-WNBA ובו בוחרות קבוצות הליגה שחקניות חדשות ששיחקו בכדורסל המכללות או כדורסל מקצועני.
שחקנית זכאית להיבחר בדראפט ה-WNBA אם מלאו או ימלאו לה 22 בשנה בה נערך הדראפט או סיימה (או עתידה לסיים עד שלושה חודשים אחרי הדראפט) את לימודיה במכללה או באוניברסיטה.
בנוסף, שחקניות בין-לאומיות זכאיות להיבחר בדראפט אם מלאו או ימלאו להן 20 בשנה בה נערך הדראפט.
ה-WNBA וה-NBA מגדירים "שחקן בין-לאומי" באופן שונה: שחקן בין-לאומי בדראפט ה-NBA הוא "אדם ששהה דרך קבע מחוץ לארצות הברית במשך שלוש השנים שקדמו לדראפט בזמן ששיחק כדורסל (כחובבן או מקצוען), לא השלים לימודים תיכוניים בארצות הברית, ומעולם לא נרשם ללימודים במכללה או באוניברסיטה בארצות הברית.
מקום הולדתו או אזרחותו של השחקן אינם רלוונטיים למעמדו כ"שחקן בין-לאומי" ב-NBA.
לעומת זאת, ה-WNBA מגדיר "שחקנית בין-לאומית" כמי ש"נולדה ומתגוררת מחוץ לארצות הברית, ומשחקת כדורסל כחובבנית או מקצוענית" ומעולם לא "שיחקה כדורסל מכללות".
מגבלת הגיל לזכאות לדראפט NBA היא 19 (ב-31 בדצמבר של שנת הדראפט), ואילו בדראפט ה-WNBA על השחקניות להיות בנות 22 בשנה הקלנדרית של הדראפט, או 20 לשחקנית בין-לאומית.
בשני הדראפטים שחקנים יכולים להצהיר על זכאות מוקדמת ולוותר על מספר שנים במכללות, אך מגבלת הגיל הגבוהה יותר ב-WNBA מובילה לכך שלמעט מאוד שחקניות יש אפשרות לבצע צעד כזה.
עבור שחקנים שזכאים להכריז על מועמדות לדראפט, עיתוי ההכרזה שונה בין הליגות: ב-NBA על המועמדים להודיע לליגה על כוונתם להתמודד בדראפט לא יאוחר מ-60 יום לפני הדראפט, שמתקיים ביוני.
כללי הליגה מאפשרים לשחקנים לפרוש מהדראפט ולהמשיך לשחק במכללות, כל עוד הם עומדים בכללי ה-NCAA בנוגע לסוכנים, לא חתומים על חוזה מקצועי ומודיעים לליגה על פרישתם לא יאוחר מ-10 ימים לאחר סיום ה-Draft Combine, מחנה האימונים לפני הדראפט.
לעומת זאת, ב-WNBA על השחקניות להודיע לליגה על מועמדותן לא יאוחר מ-10 ימים לפני הדראפט, ועליהן לוותר על כל זכאות שנותרה להן לשחק במכללות על מנת להיכנס לדראפט.
עם זאת, מכיוון שטורנירי סיום העונה (בעיקר טורניר אליפות המכללות בכדורסל) עדיין מתקיימים במהלך 10 הימים שקדמו לדראפט, שחקניות שמשחקות במהלך הימים הללו יכולות להודיע לליגה בתוך 24 שעות מתום משחקן האחרון, אך לא פחות מ-3 שעות לפני תחילת הדראפט.
במטרה לקבוע את סדר הבחירות בדראפט נערכת הגרלה בין ארבע הקבוצות שלא העפילו לפלייאוף ה-WNBA.
בדומה ללוטרי בדראפט ה-NBA, גם בליגת הנשים ישנם 14 כדורים ו- הצירופים האפשריים, ללא חשיבות לסדר, מוקצים לארבע הקבוצות (כשהצירוף 11–12–13–14 מבוטל אם מוגרל).
מספר הצירופים המוקצה לכל קבוצה נקבע לפי מאזנה הכולל בשני העונות הקודמות, כך שלקבוצה עם המאזן הגרוע ביותר יש 442 צירופים, לבאה אחריה 276, לזו שאחריה 178 ולקבוצה עם המאזן הטוב ביותר מבין אלו שלא העפילו לפלייאוף יש 104 צירופים.
שאר הבחירות בסיבוב הראשון ובשאר הסיבובים נקבעות בסדר הפוך למאזן הקבוצות בעונה הקודמת.
דראפט ה-WNBA הראשון ב-1997 חולק לשלושה חלקים: החלק הראשון היה הקצאה ראשונית של 16 שחקניות לשמונה הקבוצות, של שחקניות כמו סינתיה קופר ושריל סוופס.
החלק השני היה דראפט ה-Elite, בו נבחרו בשני סיבובים 16 שחקניות שהתחרו בליגות מקצועניות אחרות.
החלק האחרון של הדראפט היה דראפט "רגיל", בו נבחרו בארבעה סיבובים 32 שחקניות מכללות.
בשלוש העונות הבאות, 1998, 1999 ו-2000, התקיים דראפט הרחבה בו הוקצו בתחילה לכל קבוצה חדשה שתי שחקניות, ולאחר מכן התקיים דראפט רגיל בארבעה סיבובים.
דראפט הרחבה נוסף נערך גם ב-2006.
עד 2002 התקיימו בדראפט ארבעה סיבובים, אך מאז 2003 מתקיימים שלושה סיבובים בלבד.
בשנים 2003 ו-2004 התקיים דראפט פיזור בעקבות פירוקן של פורטלנד פייר ומיאמי סול ב-2003 וקליבלנד רוקרס ב-2004, ולפני שלושת הסיבובים המקוריים הוקצו שחקניות הקבוצות המתפרקות לקבוצות הקיימות.
דראפט פיזור נערך גם ב-2007 עם פירוק שארלוט סטינג, ב-2009 עם פירוק יוסטון קומטס וב-2010 עם פירוק סקרמנטו מונארכס.
נכון ל-2024 מתקיים הדראפט בשלושה סיבובים בני 12 בחירות כל אחד (כלומר 36 בחירות בסך הכל).
כמו כן, ניתן להעביר בחירות דראפט כחלק מעסקאות טרייד.
דינה הד היא הראשונה שנבחרה בדראפט ה-WNBA והיא המבוגרת ביותר שנבחרה במקום הראשון, כשב-1997, בגיל 27, נבחרה ראשונה בדראפט ה-Elite על ידי יוטה סטארז.
לורן ג'קסון היא הצעירה ביותר שנבחרה ראשונה בדראפט, כשסיאטל סטורם בחרה בה ב-2001, בגיל 19 בלבד.
16 מ-28 בחירות הדראפט הראשונות זכו בפרס רוקי השנה ב-WNBA מאז ייסוד הפרס ב-1998. בנוסף, שש מהן נבחרו למשחק האולסטאר של ה-WNBA בעונת הרוקי שלהן וקנדיס פארקר אף זכתה בפרס ה-MVP של העונה הסדירה ב-WNBA בעונתה הראשונה ב-2008 לאחר שנבחרה ראשונה בדראפט על ידי לוס אנג'לס ספארקס.
הקבוצה שבחרה הכי הרבה פעמים ראשונה בדראפט היא לאס וגאס אייסז על גלגוליה השונים (יוטה סטארז וסן אנטוניו סטארס), שבחרה חמש פעמים במקום הראשון.
אחריה נמצאת סיאטל סטורם עם ארבע בחירות ראשונות, ואחריה פיניקס מרקורי עם שלוש בחירות.
שלוש מהבחירות הראשונות בדראפט היו בין-לאומיות (מרגו דידק מפולין, אן ווטרס מבלגיה ולורן ג'קסון מאוסטרליה), אך מאז 2002 נבחרו במקום הראשון רק אמריקאיות.
אוניברסיטת קונטיקט הוציאה מקרבה הכי הרבה בחירות ראשונות בדראפט, כש-6 מהכדורסלניות שנבחרו במקום הראשון שיחקו בקבוצת כדורסל המכללות של האוניברסיטה, ואחריה אוניברסיטת טנסי עם שלוש בחירות ראשונות.
לאורך השנים נבחרה ישראלית אחת בדראפט ה-WNBA, שי דורון שנבחרה במקום ה-16 בסיבוב השני בדראפט 2007 על ידי ניו יורק ליברטי.
עם זאת, מספר שחקניות אמריקאיות שנבחרו בדראפט קיבלו אזרחות ישראלית וחלקן אף שיחקו בנבחרת ישראל בכדורסל נשים.
שחקניות כאלו כוללות את אלישה קלארק (נבחרה במקום ה-17 בדראפט 2010 על ידי סן אנטוניו סילבר סטארס), ג'ני סימס (נבחרה במקום ה-18 בדראפט 2017 על ידי וושינגטון מיסטיקס) ואף סו בירד, שנבחרה ראשונה בדראפט 2002 על ידי סיאטל סטורם, זכתה בארבע אליפויות ונחשבת לאחת הכדורסלניות הגדולות בכל הזמנים.
דראפט ליגת ה-NHL הוא אירוע שנתי בו כל קבוצה מליגת ההוקי הלאומית בוחרת באופן שיטתי את הזכויות לשחקני הוקי קרח זמינים העומדים בדרישות הזכאות לדראפט (שחקני צפון אמריקה בני 18-20 ושחקנים זרים בני 18-21 נכנסים לליגה כשחקנים חופשיים ללא הגבלה).
דראפט ה-NHL מתקיים אחת לשנה, בדרך כלל בין חודשיים עד שלושה חודשים לאחר סיום העונה הסדירה הקודמת.
במהלך הדראפט, הקבוצות בוחרות בתורן שחקנים חובבנים מליגות זוטרות או ממכללות ושחקנים מקצועיים מליגות באירופה.
הדראפט הראשון נערך ב-1963 ומאז הוא מתקיים מדי שנה.
דראפט ה-NHL היה ידוע כ"דראפט החובבנים NHL" עד 1979. הדראפט הפך לאירוע ציבורי מאז 1980 ומשודר בטלוויזיה מאז 1984.
עד 1994, ההסדר נקבע אך ורק על פי הדירוג בתום העונה הסדירה.
בשנת 1995, הוצגה הגרלת דראפט ה-NHL שבה רק קבוצות שהחמיצו את הפלייאוף יכלו להשתתף.
הזוכה בהגרלה העלה את סדר הדראפט לכל היותר בארבעה מקומות, כלומר רק חמש הקבוצות הגרועות ביותר, בהתבסס על נקודות העונה הרגילה בעונה נתונה, היו יכולות לבחור בחירה ראשונה בדראפט ואף קבוצה שלא הופיעה בפלייאוף לא הייתה יכולה לרדת בבחירה יותר ממקום אחד.
סיכויי הזכייה בהגרלה שוקללו כלפי הקבוצות בתחתית טבלת העונה הסדירה.
מ-2013 עד 2015, לא הייתה מגבלה של עלייה בסדר הדראפט, כך שהזוכה בהגרלה קיבלה אוטומטית את הבחירה הכללית הראשונה וכל קבוצה מעליה בסדר הדראפט ירדה במקום אחד.
מ-2015 עד 2020, היו שלושה זוכות בהגרלה שקיבלו את שלוש הבחירות המובילות וכל קבוצה שמעליהן בסדר הדראפט לא ירדה יותר משלושה מקומות.
בשנת 2021 שונתה שיטת ההגרלה כך שתכלול שני זוכות והן קיבלו את שתי הבחירות הראשונות הכלליות.
כל קבוצה שמעליהן בסדר הדראפט לא ירדה יותר משני מקומות.
החל משנת 2022, שתי הזוכות בהגרלה מוגבלות לעלות לא יותר מעשרה מקומות בסדר הדראפט, כלומר רק אחת עשרה הקבוצות התחתונות על סמך נקודות העונה הרגילה יכולות לזכות בבחירה הראשונה בדראפט.
אם קבוצה אחרת זוכה בהגרלת הדראפט הראשונה היא עולה עשרה מקומות (למשל, הקבוצה הארבע-עשרה זוכה ועולה למקום הרביעי הכללי) והקבוצה המסיימת הנמוכה ביותר מהעונה הקודמת מקבלת את הבחירה הכללית הראשונה.
הדראפט הראשון של ה-NHL באותה תקופה נערך ב-5 ביוני 1963, במלון קווין אליזבת' במונטריאול, קוויבק.
ההסכם ביטל את טפסי A, B ו-C שהכעיסו את הוריהם של שחקנים חובבנים והיוו מקור לאיומים משפטיים כאשר קבוצה מקצועית סירבה לשחרר שחקן משורותיה.
שחקנים צעירים הפכו זכאים לדראפט לאחר שסיימו לימודים בהוקי לצעירים, או להיות חתומים כשחקנים חופשיים בשנה שבה ימלאו להם יום הולדתם ה-20. הליגה הסכימה לשלם דמי פיתוח ל-CAHA עבור שחקני הדראפט.
ההסכם החדש הגיע בזמן שגם יישר את מגרש המשחקים לקבוצות NHL חדשות בעונת ההתרחבות ב-1967.
ה-NHL שינתה לזמן קצר את גיל הדראפט מ-20 ל-18 ב-1974, כדי להתחרות ב-WHA החדש שאפשר לקבוצות להחתים שחקנים צעירים קטינים.
בשנת 1979 שונו הכללים המאפשרים לשחקנים ששיחקו בעבר באופן מקצועי להיבחר בדראפט.
שינוי חוק זה נעשה כדי להקל על קליטתם של שחקנים מאיגוד ההוקי העולמי שהתפרק.
כתוצאה מכך, שם הדראפט שונה מ"דראפט חובבני ה-NHL" ל"דראפט הכניסה ל-NHL".
גיל הדראפט ירד ל-19 וב-1980 הגיל אף צנח ל-18, כך שכל שחקן בין הגילאים 18 ל-20 זכאי להיבחר.
בנוסף, ניתן היה לבחור כל שחקן שאינו צפון אמריקאי מעל גיל 20. מ-1987 עד 1991, שחקנים בני 18 ו-19 יכלו להיבחר רק בשלושת הסיבובים הראשונים, אלא אם הם עמדו בקריטריון אחר של ניסיון שדרש מהם לשחק בקבוצות לצעירים, במכללות ובתיכון בארצות הברית, או באירופה.
בשנת 1980 הפך הדראפט לאירוע ציבורי והתקיים במונטריאול פורום.
לפני אותה שנה נערך הדראפט במלונות או במשרדי הליגה במונטריאול והיה סגור בפני הקהל הרחב.
הדראפט הראשון מחוץ למונטריאול נערך במרכז הכנסים מטרו טורונטו בטורונטו ב-1985. סיקור טלוויזיה חי של הדראפט החל בשנת 1984 כאשר תאגיד השידור הקנדי סיקר את האירוע באנגלית וצרפתית עבור הקהל הקנדי.
דראפט 1987, שנערך בג'ו לואיס ארנה בדטרויט, מישיגן, היה הדראפט הראשון שנערך בארצות הברית.
SportsChannel America החלה לסקר את האירוע בארצות הברית בשנת 1989.
לפני פיתוח הדראפט, קבוצות NHL העניקו חסות לקבוצות זוטרות והחתימו לקוחות פוטנציאליים בשנות העשרה שלהן לקבוצות הצעירות.
שחקנים הוחתמו על אחד משלושת הטפסים: טופס "A", שחייב שחקן להתנסות; טופס "B", שנתן לקבוצה אפשרות להחתים שחקן בתמורה לבונוס; וטופס "C" אשר התחייב על זכויותיו המקצועיות של שחקן.
טופס "C" יכול היה להיחתם רק על ידי שחקן בן 18 או על ידי הוריו, לעיתים קרובות בתמורה לבונוס חתימה כלשהו.
אירועי הדראפט הראשונים נערכו כדי להקצות שחקנים שלא חתמו בארגון ה-NHL לפני שהחסות על קבוצות זוטרות הופסקה לאחר 1968.
ב-2023 אישרו הבעלים הצעה להעביר את דראפט ה-NHL למודל "מבוזר" בהתאם לאלו של ה-NBA וה-NFL, שבו רק לקוחות פוטנציאליים ונציגי קבוצות יהיו נוכחים באופן אישי במקום הדראפט והעסקים יתנהלו רחוק מהמשרדים הראשיים של הקבוצות.
שינויים אלו מתוכננים להיכנס לתוקף בשנת 2025.
סדר הבחירה בדראפט נקבע על ידי שילוב של הגרלה, מצב העונה הרגילה ותוצאות הפלייאוף.
בעוד שקבוצות רשאיות להחליף בחירות דראפט הן במהלך הדראפט והן לפניו (לעיתים מספר שנים קודם לכן), בכל המקרים, סדר הבחירה של הדראפט מבוסס על המחזיק המקורי של הבחירה ולא על קבוצה שרכשה את הבחירה במסחר או באמצעים אחרים.
סדר הבחירות הנידון בסעיף זה מתייחס תמיד לקבוצה המקורית.
הסדר הבסיסי של דראפט ה-NHL נקבע על סמך מעמד הקבוצות בעונה הקודמת.
כמו בליגות הספורט הגדולות האחרות, צו הדראפט הבסיסי נועד להעדיף את הקבוצות עם הביצועים החלשים ביותר שכנראה זקוקות לשיפור הרב ביותר בסגל שלהן כדי להתחרות בקבוצות האחרות.
בכפוף לתוצאות הגרלת הדראפט, הקבוצות בוחרות באותו סדר בכל סיבוב, כאשר כל קבוצה מקבלת בחירה אחת בכל סיבוב.
הסדר הבסיסי של הבחירות נקבע כדלקמן:
הקבוצות שלא העפילו לפלייאוף בעונה הקודמת (בחירות 1–16)
הקבוצות שעלו לפלייאוף בעונה הקודמת אך לא ניצחו בחטיבה שלהן בעונה הסדירה או שיחקו בגמר החטיבה (בחירות 17–24 עד 28)
הקבוצות שזכו בחטיבה שלהן בעונה הקודמת אך לא שיחקו בגמר החטיבה (25–28)
הקבוצות שהפסידו בגמר החטיבה (29 ו-30)
הקבוצה שהייתה סגנית האלופה בגמר גביע סטנלי (31)
הקבוצה שזכתה בגביע סטנלי בעונה הקודמת (32)
מספר הקבוצות בדירוג השני והשלישי תלויות אם גם הפיינליסטים של חטיבתן ניצחו בחטיבתן.
הקבוצות בכל דירוג (מלבד הזוכה בגביע סטנלי וסגנית האלופה) מסודרות בתוך אותו דירוג בהתבסס על סך הנקודות שלהן בעונה הרגילה הקודמת.
שוברי שוויון מנוהלים על ידי אותם כללים המשמשים לקביעת שוויון בדירוג העונה הרגילה.
סדר הבחירות 1-16 עשוי להשתנות במהלך הסיבוב הראשון של הדראפט בהתבסס על תוצאות ההגרלה.
בסבבים הבאים נעשה שימוש בסדר הבסיסי המבוסס על סכומי הניקוד.
כאשר קבוצות מאבדות את זכויותיהן לבחירת דראפט בסיבוב הראשון, מכיוון שאותו שחקן לא היה חתום על חוזה וכתוצאה מכך נכנס מחדש לדראפט או הפך לשחקן חופשי ללא הגבלה, הן זוכות לבחירת דראפט מפצה.
בחירה זו תהיה אותה בחירה מספרית כמו בחירת הדראפט בסיבוב הראשון שלא הוחתם, רק בסיבוב השני במקום.
לדוגמה, אם קבוצה לא יכולה לחתום על בחירת דראפט השביעית בסיבוב הראשון, היא תקבל את הבחירה השביעית בסיבוב השני של הדראפט הבא כפיצוי.
בתום העונה הסדירה, 16 הקבוצות שלא העפילו לפלייאוף נכנסות להגרלה משוקללת לקביעת בחירות הדראפט הראשוניות בסיבוב הראשון.
הקבוצות מדורגות לפי סדר הדראפט הבסיסי על סמך סך הנקודות בעונה הרגילה.
סיכויי הזכייה משוקללים בסולם יורד שנותן את הסיכוי הגדול ביותר לזכות לקבוצה עם סך הנקודות הנמוך ביותר (18.5%), ואת הסיכוי הגרוע ביותר לקבוצה עם סך הנקודות הגבוה ביותר (1.0%).
הפרס לזכייה בהגרלת הדראפט ישודרג לבחירה ראשונה בסיבוב הראשון של הדראפט, כאשר כל קבוצה שהקדימה את הזוכה בסדר הדראפט הבסיסי תרד בבחירה אחת.
לדוגמה, אם הקבוצה עם הניקוד החמישי הגרוע ביותר זוכה, היא תבחר ראשונה וארבע הקבוצות עם הניקוד הנמוך ביותר יקבלו את המקום השני עד החמישי.
הקבוצות הנותרות לא יושפעו והסדר המקורי יחזור לקדמותו למשך הסיבובים הבאים.
מאז הקמתה ועד 2015, הייתה זוכה אחת בהגרלה; מ-1995 עד 2012, הקבוצה שזכתה בהגרלה לא עלתה יותר מארבעה מקומות בסדר הדראפט.
אם הזוכה בהגרלה הייתה בין חמש הקבוצות הגרועות בעונה מסוימת, קבוצה זו זכתה בבחירה הראשונה בדראפט.
אחרת, הקבוצה לא תעלה יותר מארבעה מקומות ולא תזכה בבחירה הראשונה.
מ-2013 עד 2015 קיבלה הזוכה את הבחירה הראשונה ללא קשר לסכומי הניקוד בעונה הרגילה בקרב קבוצות שאינן בפלייאוף.
החל מדראפט 2016 ועד לדראפט 2020, שלוש הבחירות הראשונות נקבעו בהגרלה.
לכל קבוצה שלא עלתה לפלייאוף היה סיכוי משוקלל לבחור במשבצת הראשונה, השנייה או השלישית.
החל משנת 2021 התקיימו שתי הגרלות בלבד עבור שתי הבחירות הראשונות.
החל מ-2022 הקבוצות הזוכות באחת משתי ההגרלות הורשו לעלות עד עשרה מקומות בלבד בסדר הדראפט וקבוצות הורשו לזכות פעמיים בלבד במהלך חמש שנים.
הקבוצות הנותרות שומרות על סדר הבחירה שלהן על סמך הנקודות שצברו בעונה הקודמת.
מכיוון ששתי המשבצות העליונות נקבעות על ידי ההגרלה, אף קבוצה לא יכולה לרדת יותר משני מקומות ממיקומה המקורי.
ההגרלה מתקיימת ממש לפני או במהלך פלייאוף גביע סטנלי ומתארחת באולפנים של רשת NHL בסקוקוס, ניו ג'רזי, משנת 2020 ואילך.
הגרלת הדראפט התקיימה בעבר באולפני Sportsnet בטורונטו בין השנים 2015-2019 ובאולפני TSN בטורונטו בין השנים 2006-2014.
הסיכויים לבחירה הכללית הראשונה נקבעים כדלקמן:
כל השחקנים שיהיו בני 18 ב-15 בספטמבר או לפני ולא יותר מגיל 20 לפני 31 בדצמבר בשנת הדראפט זכאים להיבחר לדראפט ה-NHL באותה שנה.
בנוסף, שחקנים שאינם מצפון אמריקה בני 21 זכאים גם כן.
מקס בירבראייר (2000) – מקום 67 (סיבוב שלישי) על ידי ניו ג'רזי דווילס.
איתן וורק (2009) – מקום 47 (סיבוב שני) על ידי ניו יורק ריינג'רס.
זאב בויום (2024) – מקום 12 (סיבוב ראשון) על ידי מינסוטה ויילד.
במקור תוכנן האירוח בקורל סנטר; המיקום השתנה עקב סכסוך בלוח זמנים הקשור למשא ומתן של הליגה שסיים את עונת 2004/05 שבוטלה.
במקור תוכנן האירוח בסנטר בל במונטריאול, קוויבק, בין ה-26 ל-27 ביוני לפני שהעונה הושעתה לאחר ה-11 במרץ 2020, עקב מגפת הקורונה; הדראפט נערך באמצעות ועידת וידאו כתוצאה מכך.
דראפט 2021 נערך גם באמצעות ועידת וידאו עקב המגפה.
אריזונה קויוטיס ויתרה על בחירתה בסיבוב השני ב-2020 כתוצאה מעונש עקב הפרות של מדיניות בדיקות השילובים של ה-NHL במהלך עונת 2019/20. אף ויתרה על בחירת הסיבוב הראשון שלה ב-2021.
דראפט ה-NBA 2025 הוא המהדורה ה-79 של הדראפט, שקדם לעונת המשחקים ה-NBA.
כמו דראפט 2024, גם דראפט זה התקיים במשך שני לילות רצופים, כשהסיבוב הראשון התקיים ב-25 ביוני 2025 והסיבוב השני ב-26 ביוני, שניהם בברקליס סנטר בברוקלין, ניו יורק, אולמה הביתי של קבוצת ברוקלין נטס.
הדראפט כלל 59 בחירות, ולא 60, לאחר שניו יורק ניקס איבדו את בחירת הסיבוב השני שלהם עקב הפרת חוק השחקנים החופשיים בהעברה של ג'יילן ברנסון ב-2022.
בבחירה הראשונה בחרו הדאלאס מאבריקס את הפאוור פורוורד האמריקאי קופר פלאג מאוניברסיטת דיוק.
המאבריקס, שסיימו את עונת במאזן 39–43 ואף העפילו לסיבוב השני של הפלייאין, זכו בהגרלה (לוטרי) עם סיכוי של 1.8% בלבד, לאחר שזכו בהטלת מטבע על סיכוי גבוה יותר מול שיקגו בולס, שסיימו את העונה עם מאזן זהה למאבריקס.
יוטה ג'אז ווושינגטון ויזארדס, שסיימו עם המאזנים הגרועים בליגה (17–65 ו-18–64, בהתאמה) והיו בעלות הסיכויים הגבוהים ביותר לזכות בבחירה הראשונה, בחרו לבסוף במקומות 5 ו-6, בהתאמה.
בדראפט זה נבחרו לראשונה שני ישראלים בסיבוב הראשון: בן שרף ודני וולף, שנבחרו במקומות ה-26 ו-27, בהתאמה, על ידי ברוקלין נטס.
דרבוקה (לפעמים נקרא בשיבוש גם טרבוקה) היא סוג של תוף יד.
הדרבוקה היא כלי הקשה מהמזרח התיכון.
בניגוד לדעה הרווחת לגבי מקור השם דרבוקה, המילה אינה גזורה כלל ועיקר מהפועל בערבית צ'רב (ضرب) שפרושו "היכה", הפועל הוא דרבכ (دربك), והוראתו: הכה בתוף או תופף.
הדרבוקות היו עשויות מחרס ועליו מתוחה פיסת עור, אך עם הזמן החלו להופיע דרבוקות שגופן עשוי מתכת וראשן פלסטיק.
הדרבוקות נפוצות גם היום במזרח התיכון ולאחרונה גם בשאר העולם.
בין הסוגים השונים של הדרבוקות ניתן למצוא את הדרבוקה הטורקית, הדוהולה המצרית גדולת הממדים, וגרסאות נוספות של הדרבוקה נמצאות במדינות רבות באגן הים התיכון, כולל ארמניה, יוון, בולגריה והונגריה.
במצרים הדרבוקה נקראת "טַ֫בְּלַה" בסוריה נקראת "דִרְבַּ֫כֶּّה" ובעיראק נקראת "דנבּכּ".
הדרבוקה היא כלי נגינה פופולרי במדינות רבות ובהן ישראל, ולו בשל הקלות שבה ניתן לנגן עליה וללמוד מקצבים פשוטים.
שני הצלילים העיקרים שאפשר להפיק מדרבוקה הם צליל עמוק הנוצר ממכה במרכז התוף וצליל גבוה הנוצר ממכה בדפנות הדרבוקה.
פרט לאלה, ניתן להפיק צלילים ממכות על החרס או המתכת.
דרבי בספורט הוא משחק בין שתי קבוצות בעלות רקע דומה, בדרך כלל בהקשר גאוגרפי, כלומר מאותו אזור או מאותה העיר.
מקור הביטוי הוא במרוץ הסוסים על שם הרוזן מדרבי שנוסד ב-1780 באפסום שבאנגליה.
עם הזמן הפכה המילה דרבי באנגלית לשם נרדף לכל תחרות ספורט.
בנוסף, ישנו משחק כדורגל המוני המתקיים באופן מסורתי בעיירה אשבורן שבמחוז דרבי באנגליה בין שני חלקי העיירה.
'דרבי מקומי' הוא תחרות בין יריבים מקומיים.
בהמשך הושמטה המילה 'מקומי' ונשארה רק המילה דרבי, במשמעותה הנוכחית.
המשחק בין שתי הקבוצות הגדולות של העיר נקרא לעיתים המשחק בשם "הדרבי הגדול", וזאת בניגוד למשחקי דרבי קטנים בין שתי קבוצות מאותו אזור שאין ביניהן יריבות משמעותית.
משחקי דרבי מתאפיינים לעיתים קרובות ביריבות עזה ועוצמת רגשות, בקרב השחקנים והקהל, שעולה על זו שבמשחקים רגילים.
פעמים רבות מתקשר הדרבי למאבקים פוליטיים, לאומיים או דתיים, לדוגמה:
לדרבי של גלאזגו (המכונה ה"אולד פירם"), בין סלטיק לגלאזגו ריינג'רס יש משמעות לאומית ודתית: בעוד שסלטיק היא קבוצה המדגישה את הנצרות הקתולית ובעלת הרבה אוהדים אירים, ריינג'רס מדגישה את נאמנותה ללאום הבריטי ולבריטניה הגדולה ואת הנצרות הפרוטסטנטית-אנגליקנית.
בדרבי הזה יש חשיבות גדולה לצבעי הקבוצות: צבעיה של סלטיק הם ירוק וכתום (כצבעי הלאום האירי) וצבעיה של ריינג'רס הם כחול ואדום (כצבעי הדגל הבריטי).
לדרבי של ירושלים בין בית"ר ירושלים להפועל ירושלים יש משמעות פוליטית: בעוד שבית"ר היא קבוצה המזוהה עם הימין הפוליטי, מדגישה את הלאום היהודי שבה, הפועל היא קבוצה המזוהה עם הצד השמאלי של המפה הפוליטית ותומכת בשוויון סוציאלי.
גם בדרבי זה יש משמעות לצבעי הקבוצות: צבעיה של בית"ר הם צהוב ושחור, צהוב היה צבע שבמשך תקופות ארוכות בהיסטוריה היה מזוהה עם העם היהודי והיהדות בעיקר בתקופות הקשות , וצבעיה של הפועל הם אדום ושחור, כשאדום הוא צבע הפועלים, הסוציאליזם והקומוניזם .
לעיתים מכנים בכינוי דרבי גם משחקים בין שתי קבוצות שאין להן קרבה גאוגרפית, אך יש להן רקע משותף וקיימת ביניהן יריבות מושבעת רבת-שנים, מסיבה כלשהי (לדוגמה בישראל משחק בין שתי קבוצות מן המגזר הערבי נקרא גם כן דרבי).
בעברית ישנה קלישאה שלפיה "לדרבי חוקים משלו".
הכוונה אינה לחוקי המשחק, אלא לכך שליחסי הכוחות בין הקבוצות אין משמעות רבה במשחקי דרבי.
הדרבי של תל אביב: מכבי תל אביב נגד הפועל תל אביב.
היריבות העירונית של תל אביב על הרקע המסורתי בין אגודת הספורט של מכבי לאגודת הספורט של הפועל, הובילה להתפתחותה של יריבות ספורטיבית בין הקבוצות.
בנוסף, מראשיתן היה לקבוצות בסיס תמיכה שונה.
הפועל הוקמה בידי ההסתדרות, ונחשבה לקבוצה של בני מעמד הפועלים, בעוד מכבי נחשבה לקבוצה של אנשי מעמד הביניים והמקצועות החופשיים.
במשחקים בין הקבוצות קיימים לעיתים קרובות עימותים מילוליים ולעיתים אף פיזיים.
הדרבי של חיפה: מכבי חיפה נגד הפועל חיפה.
מכבי היא קבוצה עירונית המייצגת את תושבי חיפה והסביבה, ואילו שורשיה של הפועל במעמד הפועלים.
הדרבי של ירושלים: בית"ר ירושלים נגד הפועל ירושלים.
בנוסף ליריבות הפוליטית, לדרבי הירושלמי יש גם היסטוריה שכונתית.
עם הקמתו של מגרש קטמון הממוקם בקטמון הישנה, הפכה הפועל לקבוצה של קטמון הישנה בפרט ודרום ירושלים בכלל.
כיוון שאצטדיון ימק"א של בית"ר היה ממוקם צפונה למגרשה של הפועל, הפכה בית"ר לקבוצה של צפון העיר.